Ҵлаииа Аҭоурыхтә школ аусуразы: ԥышәа бзиоуп
17:15 03.10.2022 (ирҿыцуп: 19:01 03.10.2022)
Анапаҵаҩра
Екатеринбург имҩаԥысуа Жәларбжьаратәи Аҭоурыхтә школ алахәыла, Аԥсуаҭҵааратә институт аусзуҩ, аҭоурыхдырҩы Геннади Ҵлаииа арадио Sputnik аефир аҿы еиҭеиҳәеит сынтәатәи ашкол аусура шьышьақәгылоу, аҭоурых аҭҵаараҿы уи лагалас иамоу.
Аԥсуаҭҵааратә институт аусзуҩцәа алахәуп аԥшьбатәи Аҭоурыхтә школ, уи иадҳәалоуп Аџьынџьтәылатәи еибашьра Ду аҭоурых аҭҵаара ҳәа азгәеиҭеит аиҿцәажәараҿы Ҵлаииа.
"Ирацәаны иҿыцу аматериал ҳдырбоит, ҳаҭаауеит амузеиқәа, еицырдыруа аҭоурыхҭҵааҩцәа иаԥхьоит алекциақәа, ҳаргьы иҳалшоит азҵаарақәа рыҭира. Ари аԥышәа унаҭоит. Екатеринбург аҭоурых аганахьала аинтерес зҵоу қалақьуп, иҟоу архивқәа ирыбзоураны аҭоурыхтә школ кырӡа зҵазкуаны иҟоуп", - иҳәеит Ҵлаииа.
Геннади иара убас еиҭеиҳәеит иара дызлахәу агәыԥ аус шадыруло апроект, Аибашьра Ду алахәылацәа ирызкны аинформациа ҭыԥк аҿы еизгазарц азы, иҟоуп еиуеиԥшым асаитқәа, аха уи аиҳабыратә абиԥара рхы ирзархәом, апроект анышьақәырӷәӷәаха аамҭазы, жәымз рыҩнуҵҟа уи 500 цыра рҟынӡа иҭыжьхоит ҳәа азгәеиҭеит иара.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.